༤༽བཀྲ་ཤིས་ཚེ་རིང་ལགས་ནི་ཕལ་ཆེར་རྒྱ་ནག་གི་རྒྱལ་སྲིད་སྤྱི་ཁྱབ་ཁང་དུ་ངོ་བཅར་གྱིས་རང་སྒེར་གྱི་གྱོད་དོན་ཞུ་གཏུགས་བྱས་ཏེ་རྒྱལ་ཁ་ཐོབ་མཁན་གྱི་བོད་པ་དང་པོ་དེ་ཡིན་སྲིད་པ་རེད།བཀྲ་ཤིས་ཚེ་རིང་རྒྱ་ནག་ཏུ་ཕྱིན་རྗེས་ཞན་ཡང་ཞེས་པའི་ས་ཁུལ་དུ་དགེ་རྒན་འོས་སྦྱོང་བྱེད་བཅུག་པ་དང་།དེ་རྗེས་རིག་གནས་གསར་བརྗེ་ཆེན་པོའི་སྐབས་སུ་ཁོང་ལ་གསར་བརྗེའི་ངོ་ལོག་པ་དང་ཕྱི་རྒྱལ་གྱི་གསང་མྱུལ་བ།བོད་རང་བཙན་དོན་གཉེར་བ་སོགས་ཀྱི་ཉེས་འཛུགས་འོག་འཐབ་འཛིང་དང་བཙོན་འཇུག་བྱས་ཤིང་༡༩༧༣ལོར་བཙོན་གྲོལ་ཐོབ་ཀྱང་མུ་མཐུད་ཞན་ཡང་དུ་བཀག་སྟེ་འགྲོ་འོང་ལ་ཚོད་འཛིན་དང་སྡུག་ལས་ལ་བཀོལ་སྟབས་མཐར་ཁོང་འུ་ཐུག་སྟེ་༡༩༧༨ལོར་པེ་ཅིན་དུ་ངོ་བཅར་གྱིས་ཞུ་གཏུགས་བྱས་པས་རྒྱལ་ཁ་ཐོབ་སྟེ།༡༩༨༢ལོར་ལྷ་སར་གཏན་སྡོད་ཆོག་པ་བྱུང་།